Vaivara vald (Vaivara kihelkond)
Vaivara vald (saksa keeles Waiwara) oli vald Virumaal Vaivara kihelkonnas. Valla pindala oli 149 km² ja elanikke oli 2582 (1934. aasta seisuga). Vald eksisteeris 1866–1939[viide?]. Vallas oli 634 talundit ja elamut ning need kasutasid 7719 ha maad (1929. aasta seisuga). Vallamaja asus Perjatsi külas. 1892 liideti Vaivara vallaga Auvere, Hiiemetsa ja Türsamäe vald ning 1893 Sõtke vald.